**OTVORENI AKCIJSKI INVESTICIONI FOND ADRIATIC BALANCED BANJA LUKA**

**NAPOMENE**

**uz finansijske izvještaje OAIF-a Adriatic Balanced Banja Luka za period od 01.01.-31.03.2019. godine**

Banja Luka, april 2019. godine

# OSNOVNI PODACI

Rješenjem Komisije za hartije od vrijednosti Republike Srpske Broj: 01-UP-51-104-4/18 odobreno je djelimično preoblikovanje AZIF-a u preoblikovanju „Polara Invest Fond“ a.d. Banja Luka. Datim rješenjem Društvu je odobreno izdvajanje dijela imovine radi osnivanja Otvorenog akcijskog investicionog fonda Adriatic Balanced u skladu sa Odlukom o djelimičnim preoblikovanju AZIF-a u preoblikovanju „Polara Invest Fond“ a.d. Banja Luka (prečišćen tekst) broj SK 149/17 od 30.11.2017. godine, te smanjenje osnovnog kapitala AZIF-a u preoblikovanju „Polara Invest Fond“ a.d. Banja Luka izdvajanjem imovine za osnivanje otvorenog investicionog fonda i iznos pripadajućih gubitaka vezanih za odvojenu imovinu.

Dana 26.05.2018. godine Centralni registar hartija od vrijednosti izvršio je registraciju hartija od vrijednosti rješenjem broj 01-6575/18, prva emisija-osnivanje otvorenog investicionog fonda. Udjeli su registrovani kod Komisije za hartije od vrijednosti Republike Srpske pod identifikacionim brojem JP-M-7.

Nakon upisa prve emisije,udjeli fonda nose oznaku ADBP-U-A, a od 14.06.2018. godine kotiraju na Banjalučkoj berzi a.d.

Poslove Depozitara obavlja Centralni registar hartija od vrijednosti Banja Luka (u daljem tekstu Depozitar) na osnovu Zakona, Pravilnika i Ugovora o obavljanju poslova depozitara.

**OSNOVA ZA SASTAVLJANJE I OBJAVLJIVANJE FINANSIJSKIH IZVJEŠTAJA**

Zakonom o računovodstvu i reviziji Republike Srpske, predviđeno je da se u Republici Srpskoj pri sastavljanju finansijskih izvještaja primjenjuju:

1. Međunarodni računovodstveni standardi (MRS) i Međunarodni standardi finansijskog izvještavanja (MSFI).
2. Prateća uputstva, objašnjenja i smjernice koje donosi Odbor za međunarodne računovodstvene standarde.

Osnovu za sastavljanje i objavljivanje finansijskih izvještaja OAIF-a Adriatic Balanced Banja Luka čini slijedeća zakonska i podzakonska regulativa:

* Zakon o računovodstvu i reviziji Republike Srpske,
* Pravilnik o primjeni kontnog okvira za investicione fondove,
* Pravilnik o sadržini i formi finansijskih izvještaja za investicione fondove i
* Pravilnik o utvrđivanju vrijednosti imovine investicionog fonda i obračunu neto vrijednosti imovine po udjelu ili po akciji investicionog fonda

# NAPOMENA - AOP/002.

Gotovina Fonda na dan 31.03.2019. godine iznosi 567.648.43 KM.

# NAPOMENA -AOP/005.

Ulaganja fonda u *Finansijska sredstva raspoloživa za prodaju* na dan 31.03.2019. godine iznose 8.721.242.95 *KM.* Finansijska sredstva klasifikovana u ovu kategoriju uključuju:

* *Ulaganja u vlasničke hartije od vrijednosti*:
* Ulaganja u akcije 49 emitenata (8.521.242.95 KM)
* Kratkoročni oročeni depoziti kod banaka 200.000.00 KM

Ulaganje u *Finansijska sredstva raspoloživa za prodaju* inicijalno se priznaje u imovinu Fonda po nabavnoj vrijednosti uvećanoj za vezane transakcione troškove koji se mogu raspodjeliti na pojedinačnu hartiju od vrijednosti. Priznavanje date imovine vrši se na datum kupovine. Za hartije od vrijednosti koje su pribavljene u stranoj valuti za denominaciju u izvještajnu valutu primjenjivan je srednji kurs Centralne banke Bosne i Hercegovine važeći na dan transakcije. Za hartije od vrijednosti čija se izvještajna valuta ne nalazi na listi valuta Centralne banke Bosne i Hercegovine primjenjen je preračun date valute prema srednjem kursu nacionalnih centralnih banaka za euro na dan transakcije, preračunate u konvertibilne marke po srednjem kursu Centralne banke Bosne i Hercegovine važećem na dan transakcije.

Naknadno vrednovanje date kategorije vršeno je po fer vrijednosti bez odbitka za transakcione troškove koji bi nastali pri prodaji ili drugom otuđenju. Naknadno utvrđivanje fer vrijednosti akcija vršeno je selektivno u zavisnosti od ispunjavanja kriterija likvidnosti prema Pravilniku[[1]](#footnote-1). Osnovu za procjenu fer vrijednosti činila je kotirana tržišna cijena na aktivnom tržištu u skladu s Pravilnikom.

# NAPOMENA– AOP/009.

Ukupna potraživanja Fonda na dan 31.03.2019. godine iznose 136.684,12 KM i potiču od potraživanja po osnovu potraživanja za kamatu na oročeni depozit 378,12 KM, ostala potraživanja 135.277,20 KM koja se odnose na potraživanja od AZIF-a u preoblikovanju „Polara Invest Fond“ a.d. Banja Luka i potraživanja od društva za upravljanje 59,70 KM. Na AVR se nalazi 969,10 KM.

# NAPOMENA – AOP/018.

Ukupne *Obaveze* Fonda na dan 31.03.2019. godine iznose 26.705,22 KM i u potpunosti se sastoje od dospjelih obveza društvu za upravljanje Polara Invest a.d..

# NAPOMENA– AOP/203/204

Prihodi od kamata iznose 2.818,57 KM, a prihod na kamtu na oročeni depozit iznosi 378,12 KM.

# NAPOMENA – AOP/211/219/207/218.

Ukupni poslovni rashodi na dan 31.03.2019. godine iznose 99.238,68 KM, od čega 73.374,46 KM predstavlja rashode Fonda po osnovu naknade Društvu za upravljanje i realizovani gubici na osnovu prodaje HOV u iznosu od 25.864,22 KM. Strukturu ostalih poslovnih rashoda fonda čine troškovi osnivanja OAIF-a u skladu sa Zakonom, te isti ne ulaze u pokazatelj troškova.

Banja Luka, april 2019. godine

Lice odgovorno za sastavljanje nota:

--------------------------------------------

Jelena Dejanović Licenca br.SR-1395/19

Izvršni direktori:

--------------------------------------------

Duško Šuka

(М.P)

--------------------------------------------

Aleksandar Čolić

1. Pravilnik o utvrđivanju vrijednosti imovine investicionog fonda i obračunu neto vrijednosti imovine po udjelu ili po akciji investicionog fonda. [↑](#footnote-ref-1)